ddrg/super_eurlex huggingface dataset:
89/136/ETY: Komission päätös, tehty 8 päivänä helmikuuta 1989, yhteisön sisäiseen tuoreen lihan kauppaan liittyvistä paikalla tehtävistä tarkastuksista annetun päätöksen 85/446/ETY muuttamisesta



Virallinen lehti nro L 049 , 21/02/1989 s. 0036 - 0036

Suomenk. erityispainos Alue 3 Nide 28 s. 0142

Ruotsink. erityispainos Alue 3 Nide 28 s. 0142



KOMISSION PÄÄTÖS, tehty 8 päivänä helmikuuta 1989, yhteisön sisäiseen tuoreen lihan kauppaan liittyvistä paikalla tehtävistä tarkastuksista annetun päätöksen 85/446/ETY muuttamisesta (89/136/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 88/288/ETY(2), ja erityisesti sen 9 artiklan, sekä katsoo, että yksityiskohtaiset säännökset yhteisön sisäiseen tuoreen lihan kauppaan liittyvien paikalla tapahtuvien tarkastusten täytäntöönpanosta on vahvistettu komission päätöksellä 85/446/ETY(3), sellaisena kuin se on viimeksi muutettuna päätöksellä 88/151/ETY(4), tuon päätöksen II luvussa tarkoitetujen tavanomaisia paikalla tapahtuvia tarkastuksia koskevien määräysten soveltaminen rajoitettiin ainoastaan 31 päivään joulukuuta 1988 asti; nuo määräykset ovat osoittautuneet tarpeellisiksi direktiivin 64/433/ETY asianmukaisen täytäntöönpanon kannalta, joten niiden voimassaoloaikaa on tarpeen pidentää, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 85/446/ETY 11 artiklassa viittaus päivämäärään 31 päivä joulukuuta 1988 viittauksella päivämäärään 31 päivä joulukuuta 1989. 2 artikla Tätä päätöstä sovelletaan 1 päivästä tammikuuta 1989 alkaen. 3 artikla Tämä päätös on osoitettu kaikille jäsenvaltioille. Tehty Brysselissä 8 päivänä helmikuuta 1989. Komission puolesta Ray MAC SHARRY Komission jäsen (1) EYVL N:o 121, 29.7.1964, 2012/64 (2) EYVL N:o L 124, 18.5.1988, s. 28 (3) EYVL N:o L 260, 2.10.1985, s. 19 (4) EYVL N:o L 71, 17.3.1988, s. 46
89/189/ETY: Neuvoston päätös, tehty 20 päivänä helmikuuta 1989, Euroopan talousyhteisön ja Kanadan välisen alkoholijuomien kauppaa koskevan sopimuksen tekemisestä



Virallinen lehti nro L 071 , 15/03/1989 s. 0041 - 0041

Suomenk. erityispainos Alue 11 Nide 15 s. 0003

Ruotsink. erityispainos Alue 11 Nide 15 s. 0003



NEUVOSTON PÄÄTÖS, tehty 20 päivänä helmikuuta 1989, Euroopan talousyhteisön ja Kanadan välisen alkoholijuomien kauppaa koskevan sopimuksen tekemisestä (89/189/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että GATTin (tullitariffeja ja kauppaa koskeva yleissopimus) paneelissa, joka koskee kaupan pitämisestä vastaavien Kanadan maakunnallisten toimielinten toteuttamaa alkoholijuomien tuontia, jakelua ja myyntiä, tehtyjen havaintojen ja johtopäätelmien perusteella yhteisö ja Kanada ovat päätyneet 17 päivänä joulukuuta 1988 järjestelyyn, joka on merkitty sopimukseen, ja on syytä hyväksyä kyseinen sopimus, ON PÄÄTTÄNYT SEURAAVAA: 1 artikla Euroopan talousyhteisön ja Kanadan välinen alkoholijuomien kauppaa koskeva sopimus sekä siihen liittyvä kirjeenvaihto hyväksytään yhteisön puolesta. Asiakirjojen ensimmäisessä alakohdassa tarkoitettu teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Brysselissä 20 päivänä helmikuuta 1989. Neuvoston puolesta Puheenjohtaja F. FERNANDEZ ORDOÑEZ
89/147/ETY: Neuvoston päätös, tehty 20 päivänä helmikuuta 1989, Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet Arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välisen yhteistyösopimuksen tekemisestä



Virallinen lehti nro L 054 , 25/02/1989 s. 0001 - 0002

Suomenk. erityispainos Alue 11 Nide 14 s. 0210

Ruotsink. erityispainos Alue 11 Nide 14 s. 0210



NEUVOSTON PÄÄTÖS, tehty 20 päivänä helmikuuta 1989, Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet Arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välisen yhteistyösopimuksen tekemisestä (89/147/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission suosituksen, ottaa huomioon Euroopan parlamentin lausunnon(1), sekä katsoo, että yhteisön tavoitteiden saavuttamiseksi taloudellisten ulkosuhteiden alalla yhteisön olisi tehtävä Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välinen yhteistyösopimus; vaikuttaa siltä, että tietyt sopimuksessa määrätyt taloudellisen yhteistyön toimet ylittävät perustamissopimuksessa määrätyt valtuudet, erityisesti yhteisen kauppapolitiikan alalla, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet Arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välinen yhteistyösopimus sekä sen liitteinä olevat julistukset ja kirjeenvaihto. Ensimmäisessä alakohdassa tarkoitettujen asiakirjojen tekstit ovat tämän päätöksen liitteinä. 2 artikla Neuvoston puheenjohtaja tekee sopimuksen 26 artiklassa määrätyn ilmoituksen(2) 3 artikla Sopimuksen 12 artiklassa perustetussa yhteisneuvostossa yhteisöä edustaa komissio jäsenvaltioiden edustajien avustamana. 4 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 20 päivänä helmikuuta 1989. Neuvoston puolesta Puheenjohtaja F. FERNANDEZ ORDOÑEZ (1) EYVL N:o C 12, 16.1.1989 (2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
89/163/ETY: Komission päätös, tehty 13 päivänä helmikuuta 1989, neuvoston direktiivin 82/894/ETY mukaisesti tehtävien eläintauti-ilmoitusten yhtenäistetystä mallista tehdyn päätöksen 84/90/ETY muuttamisesta toisen kerran



Virallinen lehti nro L 061 , 04/03/1989 s. 0049 - 0055

Suomenk. erityispainos Alue 3 Nide 28 s. 0158

Ruotsink. erityispainos Alue 3 Nide 28 s. 0158



KOMISSION PÄÄTÖS, tehty 13 päivänä helmikuuta 1989, neuvoston direktiivin 82/894/ETY mukaisesti tehtävien eläintauti-ilmoitusten yhtenäistetystä mallista tehdyn päätöksen 84/90/ETY muuttamisesta toisen kerran (89/163/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(1), sellaisena kuin se on viimeksi muutettuna komission päätöksellä 89/162/ETY(2), ja erityisesti sen 5 artiklan sekä liitteet I ja II, sekä katsoo, että direktiiviä 82/894/ETY on täydennetty komission päätöksellä 89/162/ETY; sen vuoksi tarvitaan lisätietoja tietyistä muista taudeista ja lajeista eläintaudeista ilmoittamisessa, tarvittavien lisätietojen huomioon ottamiseksi on sen vuoksi aihetta muuttaa komission päätöksessä 84/90/ETY(3), sellaisena kuin se on muutettuna päätöksellä 86/311/ETY(4), määrättyä yhtenäistettyä mallia, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 84/90/ETY liitteet I, II, III ja IV tämän päätöksen liitteillä I, II, III ja IV 1 päivästä syyskuuta 1989 alkaen. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä helmikuuta 1989. Komission puolesta Ray MAC SHARRY Komission jäsen (1) EYVL N:o L 378, 31.12.1982, s. 58 (2) EYVL N:o L 61, 4.3.1989, s. 48 (3) EYVL N:o L 50, 21.2.1984, s. 10 (4) EYVL N:o L 196, 18.7.1986, s. 53 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> LIITE IV >TAULUKON PAIKKA>
89/154/ETY: Komission päätös, tehty 14 päivänä helmikuuta 1989, päätöksen 88/310/ETY kumoamisesta ja päätöksen 89/3/ETY muuttamisesta Brasilian Goias-osavaltiosta tulevan tietynlaisen tuoreen lihan tuontia koskevien terveyssuojatoimenpiteiden osalta



Virallinen lehti nro L 059 , 02/03/1989 s. 0035 - 0035

Suomenk. erityispainos Alue 3 Nide 28 s. 0152

Ruotsink. erityispainos Alue 3 Nide 28 s. 0152



KOMISSION PÄÄTÖS, tehty 14 päivänä helmikuuta 1989, päätöksen 88/310/ETY kumoamisesta ja päätöksen 89/3/ETY muuttamisesta Brasilian Goias-osavaltiosta tulevan tietynlaisen tuoreen lihan tuontia koskevien terveyssuojatoimenpiteiden osalta (89/154/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 88/289/ETY(2), ja erityisesti sen 16 artiklan, sekä katsoo, että Brasiliasta tulevan tuoreen lihan tuontia varten vaadittavat terveyttä koskevat edellytykset ja terveystodistukset vahvistettiin komission päätöksellä 86/195/ETY(3), sellaisena kuin se on viimeksi muutettuna päätöksellä 87/455/ETY(4), erityisesti Brasiliassa tuolloin vallinneen suu- ja sorkkatautitilanteen perusteella, tämän tilanteen vuoksi komission päätöksillä 88/310/ETY(5) ja 89/3/ETY(6) määrättiin terveyssuojatoimenpiteistä tietynlaisen tuoreen lihan tuonnissa Brasiliasta, näitä toimenpiteitä sovelletaan tällä hetkellä ainoastaan tiettyihin Goiasin osavaltiosta tuleviin lihaluokkiin; muihin Brasilian osavaltioihin niitä sovelletaan vasta 1 päivästä maaliskuuta 1989, viimeksi suoritetussa paikalla tehtävässä yhteisön tarkastuksessa todettiin tilanteen kehittyneen myönteisesti Goiasin osavaltiossa, päätös 88/310/ETY olisi siten kumottava ja muutettava päätös 89/3/ETY, jotta jäsenvaltiot sallisivat nautaeläinten tuoreen lihan tuonnin jatkumisen Goiasin osavaltiosta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 88/310/ETY. 2 artikla 1 Poistetaan päätöksen 89/3/ETY 1 artiklasta viittaus Goiasin osavaltioon. 2 Poistetaan päätöksen 89/3/ETY 4 artikla. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä helmikuuta 1989. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 124, 18.5.1988, s. 31 (3) EYVL N:o L 142, 28.5.1986, s. 51 (4) EYVL N:o L 244, 28.8.1987, s. 38 (5) EYVL N:o L 136, 2.6.1988, s. 20 (6) EYVL N:o L 5, 7.1.1989, s. 32
89/159/ETY: Komission päätös, tehty 21 päivänä helmikuuta 1989, sen tunnustamisesta, että Tanska soveltaa direktiivissä 85/397/ETY 2 vaihetta varten säädettyjä mikrobiologisia vaatimuksia suoraan kotimaan kulutukseen tarkoitettuun lämpökäsiteltyyn maitoon



Virallinen lehti nro L 059 , 02/03/1989 s. 0040 - 0040

Suomenk. erityispainos Alue 3 Nide 28 s. 0153

Ruotsink. erityispainos Alue 3 Nide 28 s. 0153



KOMISSION PÄÄTÖS, tehty 21 päivänä helmikuuta 1989, sen tunnustamisesta, että Tanska soveltaa direktiivissä 85/397/ETY 2 vaihetta varten säädettyjä mikrobiologisia vaatimuksia suoraan kotimaan kulutukseen tarkoitettuun lämpökäsiteltyyn maitoon (89/159/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten tervettä koskevista ongelmista yhteisön sisäisessä lämpökäsitellyn maidon kaupassa 5 päivänä elokuuta 1985 annetun neuvoston direktiivin 85/397/ETY(1), sellaisena kuin se on viimeksi muutettuna asetuksella (ETY) N:o 3768/85(2), ja erityisesti sen 10 artiklan 1 kohdan, sekä katsoo, että direktiivin 85/397/ETY 10 artiklan 1 kohdassa säädetään, että jäsenvaltio, joka 1 päivästä tammikuuta 1989 soveltaa kotimaan kulutukseen tarkoitettuun lämpökäsiteltyyn maitoon 2 vaihetta koskevia mikrobiologisia vaatimuksia, voi sen jälkeen, kun soveltaminen on todettu 14 artiklassa säädettyä menettelyä noudattaen, saattaa steriloidun ja iskukuumennetun maidon tuonnin alueelleen lopputuotetta varten tuossa vaiheessa säädettyjen vaatimusten alaiseksi ja pastöroidun maidon tuonnin sekä raakamaitoa että pastöroitua maitoa varten säädettyjen vaatimusten alaiseksi, Tanskan viranomaiset ovat 16 päivänä marraskuuta 1988 päivätyllä kirjeellä toimittaneet komissiolle suoraan kotimaan kulutukseen tarkoitettua lämpökäsiteltyä maitoa koskevat kansalliset terveyssäännökset, nämä säännökset tulevat voimaan 1 päivänä tammikuuta 1989, sen jälkeen kun asia on tutkittu pysyvän eläinlääkintäkomitean kokouksessa 19 päivänä joulukuuta 1988 on todettu, että Tanska soveltaa 1 päivästä tammikuuta 1989 suoraan kotimaan kulutukseen tarkoitettuun lämpökäsiteltyyn maitoon mainitun direktiivin liitteessä A olevassa VI ja VII luvussa 2 vaihetta varten määrättyjä mikrobiologisia vaatimuksia; lisäksi Tanskanviranomaiset ovat sitoutuneet viemään muihin jäsenvaltioihin vain sellaista suoraan ihmisravinnoksi tarkoitettua maitoa, joka täyttää 2 vaihetta koskevat mikrobiologiset vaatimukset, tämä päätös ei vaikuta Tanskan alueelle tuotavien maitovalmisteiden maahantuontiehtoihin, erityisesti näiden valmisteiden tuotantoon käytetyn maidon mikrobiologiseen tasoon, ja tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla Tanska soveltaa suoraan kotimaan kulutukseen tarkoitettuun lämpökäsiteltyyn maitoon direktiivissä 85/397/ETY säädettyjä 2 vaihetta koskevia mikrobiologisia vaatimuksia 1 päivästä tammikuuta 1989. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä helmikuuta 1989. Komission puolesta Ray MAC SHARRY Komission jäsen (1) EYVL N:o L 226, 24.8.1985, s. 13 (2) EYVL N:o L 362, 31.12.1985, s. 8
89/156/ETY: Komission päätös, tehty 17 päivänä helmikuuta 1989, päätöksen 78/45/ETY muuttamisesta kosmetiikka-alan tiedekomitean jäsenmäärän osalta



Virallinen lehti nro L 059 , 02/03/1989 s. 0037 - 0037

Suomenk. erityispainos Alue 13 Nide 17 s. 0214

Ruotsink. erityispainos Alue 13 Nide 17 s. 0214



KOMISSION PÄÄTÖS, tehty 17 päivänä helmikuuta 1989, päätöksen 78/45/ETY muuttamisesta kosmetiikka-alan tiedekomitean jäsenmäärän osalta (89/156/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kosmetiikka-alan tiedekomitean perustamista koskevan 19 päivänä joulukuuta 1977 tehdyn komission päätöksen 78/45/ETY(1) ja erityisesti sen 4 artiklan, sekä katsoo, että kosmetiikka-alan tiedekomitean perustamista koskevassa päätöksessä 78/45/ETY määrätään, että mainittu komitea muodostuu enintään 15 jäsenestä; ottaen huomioon mainitun komitean perustamisen jälkeen tapahtuneet yhteisön laajenemiset sekä ottaen huomioon komitean työmäärän kasvun vaikuttaa aiheelliselta määrätä edellä mainitussa päätöksessä vahvistetun jäsenten enimmäismäärän lisäämisestä, ja tämän johdosta olisi muutettava mainittua päätöstä, ON PÄÄTTÄNYT SEURAAVAA: Ainoa artikla Korvataan päätöksen 78/45/ETY 3 artiklassa ilmaisu "15 jäsenestä" ilmaisulla "18 jäsenestä". Tehty Brysselissä 17 päivänä helmikuuta 1989. Komission puolesta Karel VAN MIERT Puheenjohtaja (1) EYVL N:o L 13, 17.1.1978, s. 24
89/207/ETY: Neuvoston päätös, tehty 27 päivänä helmikuuta 1989, täydentävän pöytäkirjan tekemisestä Euroopan talousyhteisön ja Maltan väliseen assosiointisopimukseen



Virallinen lehti nro L 081 , 23/03/1989 s. 0001 - 0001

Suomenk. erityispainos Alue 11 Nide 15 s. 0011

Ruotsink. erityispainos Alue 11 Nide 15 s. 0011



NEUVOSTON PÄÄTÖS, tehty 27 päivänä helmikuuta 1989, täydentävän pöytäkirjan tekemisestä Euroopan talousyhteisön ja Maltan väliseen assosiointisopimukseen (89/207/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission suosituksen, ottaa huomioon Euroopan parlamentin puoltavan lausunnon(), sekä katsoo, että olisi hyväksyttävä Vallettassa 5 päivänä joulukuuta 1970 allekirjoitettuun Euroopan talousyhteisön ja Maltan väliseen assosiointisopimukseen() lisäpöytäkirja, jolla mukautetaan tämän sopimuksen eräitä määräyksiä, ON PÄÄTTÄNYT SEURAAVAA: 1 artikla Hyväksytään yhteisön puolesta lisäpöytäkirja Euroopan talousyhteisön ja Maltan väliseen assosiointisopimukseen sekä sen liitteet I PVI. Pöytäkirjan ja sen liitteiden tekstit on liitetty tähän päätökseen. 2 artikla Neuvoston puheenjohtaja toimittaa pöytäkirjan 5 artiklassa tarkoitetun tiedoksi antamisen(). 3 artikla Tämä päätös tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tehty Brysselissä 27 päivänä helmikuuta 1989. Neuvoston puolesta Puheenjohtaja P. SOLBES () EYVL N:o C 69, 20.3.1989 () EYVL N:o L 61, 14.3.1971, s. 2 () EYVL N:o L 81, 23.3.1989, s. 80
89/208/ETY: Neuvoston päätös, tehty 27 päivänä helmikuuta 1989, Euroopan talousyhteisön ja Maltan assosiointisopimuksen pöytäkirjan tekemisestä Espanjan kuningaskunnan ja Portugalin tasavallan yhteisöön liittymisen vuoksi



Virallinen lehti nro L 081 , 23/03/1989 s. 0010 - 0010

Suomenk. erityispainos Alue 11 Nide 15 s. 0020

Ruotsink. erityispainos Alue 11 Nide 15 s. 0020



NEUVOSTON PÄÄTÖS, tehty 27 päivänä helmikuuta 1989, Euroopan talousyhteisön ja Maltan assosiointisopimuksen pöytäkirjan tekemisestä Espanjan kuningaskunnan ja Portugalin tasavallan yhteisöön liittymisen vuoksi (89/208/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission suosituksen (), ottaa huomioon Euroopan parlamentin puoltavan lausunnon (), sekä katsoo, että olisi hyväksyttävä Valettassa 5 päivänä joulukuuta 1970 allekirjoitetun Euroopan talousyhteisön ja Maltan assosiointisopimuksen pöytäkirja () Espanjan kuningaskunnan ja Portugalin tasavallan yhteisöön liittymisen huomioon ottamiseksi, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Maltan assosiointisopimuksen pöytäkirja Espanjan kuningaskunnan ja Portugalin tasavallan yhteisöön liittymisen vuoksi. Pöytäkirjan teksti on tämän päätöksen liitteenä. 2 artikla Neuvoston puheenjohtaja suorittaa pöytäkirjan 26 artiklassa määrätyn ilmoituksen (). 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 27 päivänä helmikuuta 1989. Neuvoston puolesta Puheenjohtaja P. SOLBES () EYVL N:o C 294, 18.11.1988, s. 6 () EYVL N:o C 69, 20.3.1989 () EYVL N:o L 61, 14.3.1971, s. 2 (4) EYVL N:o L 81, 23.3.89, s. 80
89/144/ETY: Neuvoston päätös, tehty 20 päivänä helmikuuta 1989, tiettyjen maidon ja maitotuotteiden toimittamista alennettuun hintaan koskevien säännöksien laajentamisesta koskemaan Portugalia



Virallinen lehti nro L 053 , 25/02/1989 s. 0054 - 0054

Suomenk. erityispainos Alue 3 Nide 28 s. 0146

Ruotsink. erityispainos Alue 3 Nide 28 s. 0146



NEUVOSTON PÄÄTÖS, tehty 20 päivänä helmikuuta 1989, tiettyjen maidon ja maitotuotteiden toimittamista alennettuun hintaan koskevien säännöksien laajentamisesta koskemaan Portugalia (89/144/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(2), sellaisena kuin se on viimeksi muutettuna asetuksella (ETY) N:o 1109/88(3), 26 artiklassa annetaan lupa toimittaa maitoa ja tiettyjä maitotuotteita koulujen oppilaille alennettuun hintaan; tätä säännöstä on alettu soveltaa erittäin vähävaraisiin henkilöihin Euroopassa talvella 1987 vallinneen suuren kylmyyden aikana; tämä järjestelmä sekä asetuksessa (ETY) N:o 1842/83(4), sellaisena kuin se on viimeksi muutettuna asetuksella (ETY) N:o 222/88(5) sekä asetuksessa (ETY) N:o 2167/83(6), sellaisena kuin se on viimeksi muutettuna asetuksella (ETY) N:o 222/88, annetut säännöt olisi laajennettava koskemaan Portugalia, ja erittäin vähävaraisiin henkilöihin talven 1987 aikana kohdistetuilla maidon toimittamista koskevilla toimilla oli tarkoitus lieventää näiden henkilöiden suuria vaikeuksia, ja solidaarisuussyistä ne olisi ulotettava myös Portugaliin; koulumaitoa koskevat toimenpiteet on säädetty erityisesti tiettyjen ruokailutottumusten opettamiseksi koulujen oppilaille; mainittua mahdollisuutta olisi laajennettava koskemaan Portugalia 1 päivästä tammikuuta 1989, ON TEHNYT TÄMÄN PÄÄTÖKSEN: 1 artikla Asetuksen (ETY) 804/68 26 artiklassa säädetyn maidon ja maitotuotteiden toimittamista koskeva tukijärjestelmä laajennetaan koskemaan Portugalia: - erittäin vähävaraisten henkilöiden osalta 1 päivästä tammikuuta 1987; - koulujen oppilaiden osalta 1 päivästä tammikuuta 1989. 2 artikla Tämä päätös on osoitettu Portugalin tasavallalle. Tehty Brysselissä 20 päivänä helmikuuta 1989. Neuvoston puolesta Puheenjohtaja F. FERNANDEZ ORDOÑEZ (1) Lausunto on annettu 17 päivänä helmikuuta 1989 (2) EYVL N:o L 148, 28.6.1968, s. 13 (3) EYVL N:o L 110, 29.4.1988, s. 27 (4) EYVL N:o L 183, 7.12.1983, s. 1 (5) EYVL N:o L 28, 1.2.1988, s. 1 (6) EYVL N:o L 206, 30.7.1983, s. 75
89/333/ETY: Neuvoston päätös, tehty 13 päivänä maaliskuuta 1989, toisen lisäpöytäkirjan tekemisestä Euroopan talousyhteisön ja Sveitsin valaliiton väliseen sopimukseen Espanjan kuningaskunnan ja Portugalin tasavallan yhteisöön liittymisen vuoksi



Virallinen lehti nro L 136 , 19/05/1989 s. 0021 - 0021

Suomenk. erityispainos Alue 11 Nide 15 s. 0091

Ruotsink. erityispainos Alue 11 Nide 15 s. 0091



NEUVOSTON PÄÄTÖS, tehty 13 päivänä maaliskuuta 1989, toisen lisäpöytäkirjan tekemisestä Euroopan talousyhteisön ja Sveitsin valaliiton väliseen sopimukseen Espanjan kuningaskunnan ja Portugalin tasavallan yhteisöön liittymisen vuoksi (89/333/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että asetuksen (ETY) N:o 839/88() mukaisesti on eräiden Espanjasta ja Portugalista kymmenen jäsenen yhteisöön tuotujen tuotteiden voimassa olevat tullit jätetty kokonaan kantamatta siitä alkaen kun kyseisten tullien taso on alennettu kahteen prosenttiin tai sen alle, ja olisi hyväksyttävä 22 heinäkuuta 1972 allekirjoitetun Euroopan talousyhteisön ja Sveitsin valaliiton välisen sopimuksen() toinen lisäpöytäkirja sopimuksen soveltamisalaan kuuluvien Espanjasta Sveitsiin tuotujen tuotteiden voimassa olevien tullien suspendoimiseksi kokonaisuudessaan silloin, kun tullien taso on alennettu kahteen prosenttiin tai sen alle, ON PÄÄTTÄNYT SEURAAVAA: 1 artikla Hyväksytään yhteisön puolesta toinen lisäpöytäkirja Euroopan talousyhteisön ja Sveitsin valaliiton väliseen sopimukseen Espanjan kuningaskunnan ja Portugalin tasavallan yhteisöön liittymisen vuoksi. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 3 artiklassa määrätyn ilmoituksen(). 3 artikla Tämä päätös tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 13 päivänä maaliskuuta 1989. Neuvoston puolesta Puheenjohtaja C. SOLCHAGA CATALAN () EYVL N:o L 87, 31.3.1988, s. 1 () EYVL N:o L 300, 31.12.1972, s. 189 () Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.